Diari Oficial de la Generalitat Valenciana


Sumari del DOGV 8273, del 13-04-2018 (2018/3561)

Informe ambiental i territorial estratègic de la modificació puntual número 37 del PGOU.
----------------------------------------------------------------------------------------

### Dades del document

Número de DOGV
:   8273

Data del DOGV
:   13-04-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/3561


Data del document
:   10-04-2018

Organisme emissor
:   Ajuntament de la Vall d'Uixó

Tipus de document
:   Anunci

Descriptors 

:   * Vall d'Uixó, la
    * pla d'urbanisme

Informe ambiental i territorial estratègic de la modificació puntual número 37 del PGOU. [2018/3561]  
Resolució d'Alcaldia numero 1192/2018.  
Vist el document inicial estratègic presentat en relació amb la modificació puntual número 37 del PGOU, en compliment de l'article 50 de la de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP); i valorant l'òrgan promotor que resultava d'aplicació el procediment simplificat per a la seua tramitació.  
Havent sotmés el dit document inicial a consulta d'administracions afectades i persones interessades, en compliment de l'article 51 de l'esmentada llei.  
Havent sigut emés un informe per part de la policia local, segons consta en l'expedient, on s'indica que:  
  
«Que des del punt de vista de la seguretat vial es tinguen en compte les dimensions dels vials, voreres i estacionament aptes per a un polígon industrial.  
Que des del punt de vista de la vigilància del patrimoni històric es tinga en compte si és procedent informe de la cap del Departament Museu per si hi haguera afecció a béns o zones catalogades com a patrimoni cultural (restes fortificacions Guerra Civil, etc.).»  
Considerant que les situacions exposades en l'informe de la policia local no tindran lloc ja que la modificació consisteix en l'eliminació d'un vial projectat, ni tan sols construït, en els plànols de l'ordenació detallada del polígon industrial, i que no serà afectat nou sòl, ni es modificaran les dimensions de vials, voreres i estacionaments actuals.  
  
Havent transcorregut el termini establit perquè les associacions notificades es pronunciaren respecte d'això sense que hagen remés cap aportació al document, segons certificat que es troba en l'expedient.  
Aquesta Alcaldia resol:  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 37 del PGOU, de conformitat amb els criteris de l'annex VIII de la LOTUP, corresponent continuar la seua tramitació conforme a l'article 57 de la LOTUP.  
Segon. Fer saber als interessats que contra la present resolució, per no ser un acte definitiu en la via administrativa, no pot interposar-se cap recurs, sense perjuí que puguen utilitzar-se els mitjans de defensa que en el seu dret estimen pertinents, la qual cosa es fa pública per a general coneixement i perquè tinga els efectes oportuns.  
Tercer. Publicar aquesta resolució en el Diari Oficial de la Generalitat Valenciana.  
Quart. De conformitat amb l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en eixe diari, no s'haguera procedit a aprovar la modificació del pla en el termini màxim de quatre anys des de la seua publicació.  
  
La Vall d'Uixó, 10 d'abril de 2018.- L'alcaldessa presidenta: Tania Baños Martos.